الامبراطوريه الكارولينجيه هو اسم بيستخدم احيانا للتعبير عن امبراطورية الفرنكيين تحت حكم سلالة الكارولينجيين على اسم كارل مارتل. ف بدايتها كانت بتحكم اماكن عايش فيها بين عشره و عشرين مليون انسان رغم ان عبارة الامبراطوريه الكارولينجيه بتستخدم على الفتره بعد تتويج البابا ليو التالت شارلمان بوصفه امبراطور الامبراطوريه الرومانيه المقدسه سنة 800, لكن ده مش صحيح , لأن تتويج شارلمان مابتدش امبراطوريه جديده لأن شارلمان و حكام فرنكيا اللى قبله و حكام فرنكيا اللى بعده كانوا من الفرانكيين. و جده كارل مارتل كان الحاكم المطلق لامبراطورية الفرنكيين و كل أوروبا الغربية .معظم المؤرخين بيفضلو استخدام مصطلح " المملكه الفرانكيه" او "عالم الفرانك " للاشارة للمنطقة اللى تشمل اجزاء من ألمانيا و فرنسا بين القرن الخامس و القرن التاسع. سلالة الكارولينجيين بيعتبروا مؤسسين فرنسا و الامبراطوريه الرومانيه المقدسة. فى السنين الاخرانيه من حكم الميروڤينجيين ، بقت سلالة الميروفنجيين مجرد حكام صوريين ,كارل مارتل اختار انه مياخدش لقب ملك ,لكن دور الميروڤينجيين انتهى فى انقلاب القصر سنة 751 لما بيبين القصير ابن كارل مارتل شال شيلدريك التالت من الحكم. بيبين القصير اختار انه مياخدش لقب امبراطور, حكم شارلمان ابتدا سنة 768 بعد موت ابوه بيبين القصير.